

**NERINGOS SAVIVALDYBĖS TARYBOS**

**KONTROLĖS KOMITETO**

**NEEILINIO POSĖDŽIO PROTOKOLAS**

2025-02-13 Nr. T-7

Neringa

Posėdis vyko: 09.00 val. – 09.30 val.

Posėdžio pirmininkė – Agnė Jenčauskienė, Neringos savivaldybės tarybos Kontrolės komitetopirmininkė.

Posėdžio sekretorė – Viktorija Dirvelienė, Neringos savivaldybės administracijos priimamojo sekretorė.

Posėdyje dalyvavo komiteto nariai: Laurynas Vainutis, Arūnas Burkšas.

Posėdyje taip pat dalyvavo: Neringos savivaldybės kontrolės ir audito tarnybos kontrolierė Jolanta Kičiatovienė.

**DARBOTVARKĖ:**

1. Dėl komiteto darbotvarkės patvirtinimo;
2. Dėl Neringos savivaldybės tarybos Kontrolės komiteto 2024 metų veiklos ataskaitos (Agnė Jenčauskienė);
3. Neringos savivaldybės tarybos Kontrolės komiteto 2025 m. veiklos programos patvirtinimo (Agnė Jenčauskienė);
4. Dėl Neringos savivaldybės Kontrolės ir audito tarnybos nuostatų patvirtinimo (Jolanta Kičiatovienė).

**1. SVARSTYTA. Dėl komiteto darbotvarkės patvirtinimo.**

Posėdžio pirmininkė Agnė Jenčauskienė pristatė Neringos savivaldybės tarybos Kontrolės komiteto posėdžio darbotvarkę, kurioje numatyta svarstyti 3 klausimus.

Posėdžio pirmininkė pasiūlė bendru sutarimu pritarti Neringos savivaldybės tarybos Kontrolės komiteto darbotvarkei.

NUTARTA. Bendru komiteto narių sutarimu pritarti Neringos savivaldybės tarybos Kontrolės komiteto posėdžio darbotvarkei.

**2. SVARSTYTA. Dėl Neringos savivaldybės tarybos Kontrolės komiteto 2024 metų veiklos ataskaitos.**

Sprendimo projektą pristatė Agnė Jenčauskienė. Sprendimo projektas parengtas vadovaujantis LR vietos savivaldos įstatymo 20 straipsnio 4 dalies 8 punktu ir Neringos savivaldybės tarybos veiklos reglamento 23.6.5. papunkčiu.

Neringos savivaldybės tarybos Kontrolės komitetas LR vietos savivaldos įstatymo 20 straipsnio 4 dalies 8 punkto reikalavimu *dirba pagal savivaldybės tarybos patvirtintą veiklos programą ir kiekvienų metų pradžioje už savo veiklą atsiskaito savivaldybės tarybai reglamento nustatyta tvarka* ir Neringos savivaldybės tarybos veiklos reglamento, patvirtinto Neringos savivaldybės tarybos 2023-04-27 sprendimu Nr. T1-94 „Dėl Neringos savivaldybės tarybos veiklos reglamento patvirtinimo“ 23.6.5. papunktyje detalizuojama, jog *už komiteto veiklą atsiskaito Tarybai. Kontrolės komiteto veiklos ataskaitą pirmininkas privalo pristatyti Tarybai iki kitų metų kovo 1 d.*

Pažymėta, kad keitėsi Neringos savivaldybės Kontrolės komiteto narių sudėtis, kadangi vadovaujantis LR vietos savivaldos įstatymo 20 straipsnio 1 dalimi, Neringos savivaldybės tarybos veiklos reglamento, patvirtinto Neringos savivaldybės tarybos 2023 m. balandžio 27 d. sprendimu Nr. T1-94 „Dėl Neringos savivaldybės tarybos veiklos reglamento patvirtinimo“, 22.2 papunkčiu, buvo pakeistas Neringos savivaldybės tarybos 2023 m. birželio 29 d. sprendimo Nr. T1-173 „Dėl Neringos savivaldybės tarybos Kontrolės komiteto sudarymo“ 1 punktas ir Neringos savivaldybės Kontrolės komiteto nariais paskirti Neringos savivaldybės tarybos nariai Arūnas Burkšas, Agnė Jenčauskienė ir Laurynas Vainutis. Komiteto pirmininke skirta Agnė Jenčauskienė, pavaduotojas – Arūnas Burkštas, narys – Laurynas Vainutis.

Taip pat pažymėta, kad per ataskaitinį laikotarpį sušaukta 13 Neringos savivaldybės tarybos Kontrolės komiteto posėdžių, 2 iš jų buvo jungtiniai Neringos savivaldybės tarybos komitetų posėdžiai bei 1 neeilinis Neringos savivaldybės tarybos Kontrolės komiteto posėdis, kurių metu apsvarstyta 115 klausimų.

Posėdžio pirmininkė pasiūlė balsuoti dėl sprendimo projekto.

Balsuota: už – 3, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos Kontrolės komiteto 2024 metų veiklos ataskaitos“ ir teikti svarstyti Tarybos posėdyje.

**3.** **SVARSTYTA. Dėl Neringos savivaldybės tarybos Kontrolės komiteto 2025 m. veiklos programos patvirtinimo.**

Sprendimo projektą pristatė Agnė Jenčauskienė. Sprendimo projektas parengtas vadovaujantis LR vietos savivaldos įstatymo 20 straipsnio 4 dalies 8 punktu, 15 straipsnio 2 dalies 6 punktu ir Neringos savivaldybės tarybos veiklos reglamento 23.6.5. papunkčiu.

Neringos savivaldybės tarybos Kontrolės komitetas LR vietos savivaldos įstatymo 20 straipsnio 4 dalies 8 punkto reikalavimu *dirba pagal savivaldybės tarybos patvirtintą veiklos programą ir kiekvienų metų pradžioje už savo veiklą atsiskaito savivaldybės tarybai reglamento nustatyta tvarka* 15 straipsnio 2 dalies 6 punktu - *2. Išimtinė savivaldybės tarybos kompetencija: 6) Kontrolės komiteto veiklos programos tvirtinimas.* Neringos savivaldybės tarybos veiklos reglamento, patvirtinto Neringos savivaldybės tarybos 2023-04-27 sprendimu Nr. T1-94 „Dėl Neringos savivaldybės tarybos veiklos reglamento patvirtinimo“ 23.6.5. papunktyje detalizuojama, jog *už komiteto veiklą atsiskaito Tarybai. Kontrolės komiteto veiklos ataskaitą pirmininkas privalo pristatyti Tarybai iki kitų metų kovo 1 d.*

Posėdžio pirmininkė pateikė informaciją, kad Neringos savivaldybės tarybos Kontrolės komiteto 2025 m. veiklos programa yra papildyta dvejomis veiklos temomis – „*13. Iš asmenų gaunamų pranešimų ir pareiškimų apie Savivaldybės administracijos, įstaigų, valdomų įmonių ir jų vadovų veiklą nagrinėjimas, bei dėl jų siūlymų teikimas Savivaldybės merui ar Savivaldybės tarybai arba persiuntimas juos nagrinėti kompetentingoms institucijoms ar įstaigoms.“* ir *„14. Centralizuotos vidaus audito tarnybos atliktų vidaus audito ataskaitų nagrinėjimas ir svarstymas.“.*

Posėdžio pirmininkė pasiūlė balsuoti dėl sprendimo projekto.

Balsuota: už – 3, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos Kontrolės komiteto 2025 m. veiklos programos patvirtinimo“ir teikti svarstyti Tarybos posėdyje.

**4. SVARSTYTA. Dėl Neringos savivaldybės Kontrolės ir audito tarnybos nuostatų patvirtinimo.**

Sprendimo projektą pristatė Jolanta Kičiatovienė. Projekto tikslas – atnaujinti Neringos savivaldybės kontrolės ir audito tarnybos (toliau - Neringos SKAT) nuostatus, atsižvelgiant į pasikeitusias LR vietos savivaldos įstatymo nuostatas.

Projektas parengtas vadovaujantis, Lietuvos Respublikos biudžetinių įstaigų įstatymo 5 straipsnio 2 dalimi, 5 straipsnio 3 dalies 1 punktu, LR vietos savivaldos įstatymo 15 straipsnio 2 dalies 7 punktu bei kitomis iki sprendimo projekto parengimo paskelbto VSĮ nuostatomis.

LR biudžetinių įstaigų įstatymo 5 straipsnio 2 dalyje yra reglamentuota, kad Savivaldybės taryba įgyvendina biudžetinės įstaigos savininko teises ir pareigas, kurios yra priskirtos išimtinei tarybos kompetencijai, o 5 straipsnio 3 dalies 1 punkte numatyta, kad biudžetinės įstaigos teises ir pareigas įgyvendinanti institucija tvirtina biudžetinės įstaigos nuostatus. LR Vietos savivaldos įstatymo 15 straipsnio 2 dalies 7 punktas įtvirtina išimtinę savivaldybės tarybos kompetenciją tvirtinti savivaldybės kontrolės ir audito tarnybos nuostatus.

Sprendimo projektu siūloma patvirtinti Neringos SKAT nuostatus, suteikti įgaliojimus savivaldybės kontrolieriui pasirašyti patvirtintus nuostatus ir teisės aktų nustatyta tvarka juos įregistruoti Juridinių asmenų registre bei pripažinti netekusiais galios neaktualius Neringos savivaldybės tarybos sprendimus.

Jolanta Kičiatovienė pristatė siūlomas naujas Neringos SKAT nuostatų teisinio reglamentavimo nuostatas ir laukiamus rezultatus.

Posėdžio pirmininkė pasiūlė balsuoti dėl sprendimo projekto.

Balsuota: už – 2, prieš – 0, susilaikė – 1 (Laurynas Vainutis).

NUTARTA. Pritarti sprendimo projektui „Dėl Neringos savivaldybės Kontrolės ir audito tarnybos nuostatų patvirtinimo“ir teikti svarstyti Tarybos posėdyje.

Posėdžio pirmininkė Agnė Jenčauskienė

Posėdžio sekretorė Viktorija Dirvelienė